Ir-Regolament tal-Kummissjoni (KE) Nru 2153/96
tal-25 ta' Ottubru 1996
li jemenda r-Regolament tal-Kummissjoni Nru 2454/93 li jistipula d-dispożizzjonijiet għall-implimentazzjoni tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali tal-Komunità
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi il-Komunità Ewropea,
Wara li kkunsidra r-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali tal-Komunità [1], u partikolarment l-Artikolu 249 tiegħu,
Wara li kkunsidra l-proposta mill-Kummissjoni,
Billi, fuq il-bażi ta' l-Artikolu 361, il-livell tal-garanzija komprensiva għal transitu estern fil-Komunità stabbilit għal ta' lanqas 30 % tad-dazji u imposti oħra pagabbli ma jassigurax fil-każi kollha l-irkupru tar-riżorsi propji fil-każ ta' frodi; billi konsegwentement huwa rakkomandabbli li jiżdied dan il-livell, bħala regola ġenerali, għal 100 % ħlief f'każi speċifiċi.
Billi Regolament tal-Kummissjoni (KEE) Nru 2454/93 [2] għandu jkun emendat,
ADOTTA DAN IR-REGOLAMENT:
L-Artikolu 1
L-Artikolu 361 tar-Regolament (KEE) Nru 2454/93 qiegħed b'hekk jiġi emendat kif ġej:
1. il-paragrafu 1 għandu jkun mibdul b'dan li ġej:
"1. L-ammont tal-granazija komprensiva qed jiġi stabbilit għal 100 % tad-dazji u l-imposti pagabbli, b'minimu ta' ECU 7000, permezz tad-dispożizzjonijiet tal-paragrafu 4, ħlief fil-każi msemmija fil-paragrafu 2.
2. L-awtoritajiet doganali jistgħu jistabbilixxu l-ammont tal-garanzija komprensiva għal ta' lanqas 30 % tad-dazji u l-imposti l-oħra pagabbli, b'minimu ta' ECU 7000, permezz tad-dispożizzjonijiet tal-paragrafu 4, sakemm:
- l-operatur ikun matul il-perjodu ta' sentejn regolarment wettaq operazzjonijiet ta' transitu fil-Komunità permezz taħt is-sistema tal-garanzija komprensiva,
- ma jkunx għamel xi ksur ta' l-obligazzjonijiet tiegħu matul dak il-perjodu,
- il-garanzija mnaqqsa tkun tkopri ta' lanqas l-ammont tad-debitu doganali,
- l-oġġetti ma jkunux elenkati fl-Anness 52 u ma jkunux esklużi mill-garanzija komprensiva.
3. L-eċċezzjoni li hemm provdut għaliha fil-paragrafu 2 m'għandiex tgħodd jekk il-kondizzjonijiet hemm imsemmija ma jkunux għadhom fis-seħħ."
2. il-paragrafi 2 u 3 għandhom isiru paragrafi l-paragrafi 4 u 5 rispettivament.
L-Artikolu 2
Dan ir-Regolament għandu jidħol fis-seħħ fis-seba' jum li jiġi wara l-pubblikazjoni tieghu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Lussemburgu, fil-25 ta' Ottubru 1996.